open-index/open-wikipedia-markdown huggingface dataset:
Sepia (geslacht)

***Sepia*** is e geslacht van intespugers in de familie Sepiidae.
## Oendergeslachtn
* *Acanthosepion*  
* *Anomalosepia* 
* *Doratosepion* 
* *Hemisepius* 
* *Rhombosepion*  
* *Sepia*, woaroender *[[Sepia officinalis]]*, de geweunn intespuger

Ofbeeldienge:Sepia elegans.jpg|*Sepia elegans* (*Rhombosepion*) 
Ofbeeldienge:Ascarosepion latimanus (Broadclub cuttlefish).jpg|*Sepia latimanus* (*Sepia*)
Ofbeeldienge:Sepia orbignyana.jpg|*Sepia orbignyana* (*Acanthosepion*) 
Ofbeeldienge:Sepiapharaonis.jpg|*Sepia pharaonis* (*Sepia*)
Asterias

***Asterias*** is e geslacht van zeestern (Asteroidea), en 't typegeslacht van de familie Asteriidae.

Soortn van 't geslacht zyn te vyndn langst de kustn van de noordelykn Atlantischn Oceoan en 't westn van de Stiln Oceoan. De bekendste soorte is de geweune  zeesterre (*Asterias rubens*), die ook langst de Vlamsche Kust voornkomt. 
## Soortn
* *Asterias amurensis* 
* *Asterias argonauta* 
* *Asterias forbesi* 
* *Asterias microdiscus* 
* *Asterias rathbuni*
* *Asterias rollestoni* 
* *[[Asterias rubens]]*, Geweune zeesterre
* *Asterias versicolor* 

Ofbeeldienge: 海星（正面）.JPG|*Asterias amurensis*
Ofbeeldienge:Asterias forbesi 1.jpg|*Asterias forbesi*
Ofbeeldienge:Asterias rubens - 4-arms - 6-arms.JPG|*Asterias rubens* mè vier en zes oarms
Sepiidae

**Sepiidae** zyn e familie van Cephalopoda (koppotign) in d' orde Sepiida (intespugers).
## Geslachtn
* *Metasepia* 
* *[[Sepia (geslacht)|Sepia]]*, woaroender de geweunn intespuger (*Sepia officinalis*)
* *Sepiella*
Sepia (kleur)

[thumb|Sepia-inte gebruykt vo te schryvn en te teeknn deur [Leonardo da Vinci]]
**Sepia** is e doenkere bruyn-grysde kleurstoffe, vernoemd noa 't bruyn pigment uyt d'n intezak van intespugers *[[sepia (geslacht)|sepia]]*. 't Woord *sepia* is de gelatiniseerde vorm van 't Grieks σηπία, sēpía, intespuger.

Sepia-inte wierd vele gebruykt vo te schryvn in d'n tyd van de Grieks-Romeinsche  beschoavynge. 't Bleef toet in de 19e eeuwe algemeen in gebruyk by kunstnoars. Grisaille is e schildertechniek die in de 14e eeuwe oentwikkeld is en woarby dat e schilderie allene moa bestoend uyt grysdetintn, sepia of doenkergroen. In 't latste quart van d' 18e eeuwe oentwikkelde professor Jacob Seydelmann uyt Dresden e proces vor e geconcentreerde vorm van sepia te produceern vo te gebruykn in aquarel en olieverve.

Sepiatonynge is e chemisch proces die in de fotografie gebruykt wordt vo de zwart-witofdruk te verandern in bruyn. De kleur wordt g'associeerd met antieke fotto's. Vele digitale camera's en beeldbewerkyngssoftware hèn nu e sepia-toonfilter vor e sepia-effect.
Pharidae

**Pharidae** (zweirdschedes en scheirmesjes) zyn e familie van twèekleppign, orde Adapedonta.
## Geslachtn
Solenidae

**Solenidae** (messchedes) zyn e familie van twèekleppign, orde Adapedonta.
## Geslachtn
* *Neosolen* 
* *[[Solen]]* 
* *Solena*
Adapedonta

**Adapedonta** is 'n orde van twèekleppign (Bivalvia).
## Families
* Hiatellidae
* Pharidae (zweirdschedes en scheirmesjes) 
* Solenidae (messchedes)
Epitonium

***Epitonium*** is e geslacht van kleene zeeslekn uyt de familie Epitoniidae, wenteltrapslekn.
## Enigte soortn
 

Ofbeeldienge:Epitonium clathratulum.jpg|*Epitonium clathratulum*
Ofbeeldienge:Epitonium clathrus 01.JPG|*[[Epitonium clathrus]]*, geweune wenteltrap
Ofbeeldienge:Epitonium irregulare 002.jpg|*Epitonium irregulare*
Ofbeeldienge:Epitonium scalare shell.jpg|*Epitonium scalare*
Caenogastropoda

**Caenogastropoda** is e taxonomische clade, e grote diverse groep die surtout uyt zeeslekn bestoat, moar ook enigte zoetwoaterslekn en landslekn omvat. 
## Taxonomie volgns WoRMS in 2021
* Oenderklasse Sorbeoconcha
* Superorde Hypsogastropoda
* Orde Architaenioglossa
* Orde Littorinimorpha, woaroender de kreukels
* Orde Neogastropoda, woeroender de wulloks
* Orde Caenogastropoda (tydelyke noame)
* Orde Stenoglossa, synoniem gekomn van Neogastropoda
Littorinimorpha

** Littorinimorpha** is e grote orde van slekn die surtout uyt zeeslekn bestoat, moar ook enigte zoetwoaterslekn en landslekn omvat. 
## Superfamilies
* Calyptraeoidea 
* Capuloidea
* Cingulopsoidea
* Cypraeoidea
* Ficoidea
* Littorinoidea, woaroender de Littorinidae (kreukels)
* Naticoidea
* Pterotracheoidea
* Rissooidea
* Stromboidea
* Tonnoidea
* Truncatelloidea
* Vanikoroidea
* Vermetoidea
* Xenophoroidea
Kreukels

**Kreukels** (Littorinidae) zyn e familie van weekbeestn uyt de klasse Gastropoda (slekn).
## Geslachtn
* Oenderfamilie Lacuninae
** *Bembicium* 
** *Cremnoconchus*  
** *Lacuna*  
** *Pellilitorina* 
** *Risellopsis* 
* Oenderfamilie Laevilitorininae
** *Laevilacunaria* 
** *Laevilitorina* 
* Oenderfamilie Littorininae 
** *Afrolittorina* 
** *Austrolittorina* 
** *Cenchritis*
** *Echinolittorina* 
** *Granulilittorina* 
** *Littoraria* 
** *[[Littorina]]* 
** *Littorinopsis* 
** *Mainwaringia*  
** *Melarhaphe* 
** *Nodilittorina* 
** *Peasiella* 
** *Rufolacuna* 
** *Tectarius*
Littorina

***Littorina*** is e geslacht van kleene zeeslekn uyt de familie Littorinidae (kreukels).	
## Soortn


Ofbeeldienge:Littorina brevicula 002 Tokyo bay.jpg|*Littorina brevicula*
Ofbeeldienge:Littorina obtusata 01.jpg|*Littorina obtusata*
Ofbeeldienge:Littorina saxatilis 01.JPG|*Littorina saxatilis*
Ofbeeldienge:Littorina scutulata 2881 cropped.jpg|*Littorina scutulata*
Neogastropoda

**Neogastropoda** is 'n orde van zeeslekn.
## Superfamilies
* Buccinoidea, woeroender de familie Buccinidae (Wulloks)
* Conoidea 
* Cancellarioidea
* Volutoidea 
* Mitroidea 
* Muricoidea 
* Olivoidea 
* Turbinelloidea 
* Volutoidea
Buccinum

***Buccinum*** is e geslacht van zeeslekn uyt de familie Buccinidae (wulloks).
## Soortn
 

Ofbeeldienge:Buccinum glaciale 001.jpg|*Buccinum glaciale* 
Ofbeeldienge:Buccinum lyperum 002.jpg|*Buccinum lyperum*
Ofbeeldienge:Buccinum mirandum 002.jpg|*Buccinum mirandum*
Ofbeeldienge:Buccinum oedematum 002.jpg|*Buccinum oedematum*
Ofbeeldienge:Buccinum tsubai 001.jpg|*Buccinum tsubai*


Categorie :Zêeslekke
Stylommatophora

**Stylommatophora** (landloengslekn) zyn 'n orde van de Gastropoda (slekn of buykpotign).
## Superfamilies
* Oenderorde Elasmognatha
** Athoracophoroidea
** Succineoidea
* Oenderorde Orthurethra
** Achatinelloidea
** Cochlicopoidea
** Enoidea
** Partuloidea
** Pupilloidea
* Oenderorde Sigmurethra
** Acavoidea
** Arionoidea, woaroender de familie Arionidae (wegslekn)
** Clausilioidea
** Dyakioidea
** Gastrodontoidea
** Helicarionoidea
** Helicoidea
** Limacoidea
** Orthalicoidea
** Parmacelloidea
** Plectopyloidea
** Punctoidea
** Sagdoidea
** Streptaxoidea
** Zonitoidea
Wegslekn

De **wegslekn** (Arionidae)  zyn e familie van landloengslekn.
## Geslachtn
* *Anadenulus* 
* *[[Arion]]* 
* *Ariunculus* 
* *Carinacauda* 
* *Geomalacus* 
* *Gliabates*
* *Hemphillia* 
* *Hesperarion* 
* *Letourneuxia* 
* *Magnipelta* 
* *Prophysaon* 
* *Securicauda* 
* *Udosarx* 
* *Zacoleus*
Arion

***Arion*** is e geslacht van landloengslekn in de familie Arionidae (wegslekn).
## Soortn
* *Arion ater* (zwarte wegslekke)
* *Arion circumscriptus* 
* *Arion distinctus* 
* *Arion fasciatus*
* *Arion flagellus*
* *Arion fuscus*
* *Arion hortensis* 
* *Arion intermedius* 
* *Arion lusitanicus*
* *Arion obesoductus*  
* *Arion occultus*
* *Arion owenii*
* *[[Arion rufus]]* (rowe wegslekke of beuterslekke)
* *Arion silvaticus*
* *Arion simrothi*
* *Arion subfuscus*
**Arion transsylvanus* 
* *Arion vulgaris* (Spoansche wegslekke)

Ofbeeldienge:Arion distinctus 1.jpg|*Arion distinctus* 
Ofbeeldienge:Arion.intermedius.-.lindsey.jpg|*Arion intermedius* 
Ofbeeldienge:Arion rufus (Dourbes).jpg|*[[Arion rufus]]* (rowe wegslekke of beuterslekke)
Ofbeeldienge:Arion subfuscus-Nl2.jpg|*Arion subfuscus*
Ofbeeldienge:Arion vulgaris 3.jpg|*Arion vulgaris* (Spoansche wegslekke)
De Burgers van Calais

[thumb|''De Burgers van Calais'' deur [Auguste Rodin vo 't stadhuys van Calais]]
***De Burgers van Calais*** (Frans: *Les Bourgeois de Calais*) is e beeldngroep van Auguste Rodin in ipdracht van de stad Calais, woar da 't eeste bronzn exemploar in 1895 ing'huldigd wierd. 't Is één van Rodin's beroemdste werkn. Der bestoan twoalf originele in brons gegootn stikn. 

't Werk stelt zes personages voorn (Eustache de Saint Pierre, Jacques en Pierre de Wissant, Jean de Fiennes, Andrieu d'Andres en Jean d'Aire), slachtoffers van een overgoaveritueel die ipgedreegn wierd deur de keunynk van Yngeland, Edward III in ogustus 1347. 
## Geschiedenisse
In 1346 belegerde Edward III van Yngeland Calais, achter een overwinnynge in de Slag by Crécy, binst da Filips VI van Vrankryk de stad beval vo stand t' houdn. Filips sloagde der nie in van 't beleg  oengedoan te moakn en hoengersnood dwoeng de stad uytendelyk vo t' oenderhandeln vor overgoave. Edward stelde voorn vo de menschn van de stad te spoarn on der zesse van de stadsleiders hunder an hem zoun overgeevn, verzekers vo g'executeerd te wordn. Edward eiste dan ze noa buytn zoun komn met e strop roend hunder nekke en met de sleutels van de stad en 't kasteel. Moar hunder leevn wierd gespoard deur de tusschnkomst van d' Yngelsche keuniginne, Filippa van Henegouwn, die heur vent overhoalde omda ze peisde dat hunder dood e slecht voorteekn zou zyn vor heur oengeboorn kynd.  
 
De twoalf originele stikn van 't monument:
# Calais (Vrankryk), place de l'hôtel de ville, 1895.
# Kopenhagen (Denemarkn), Ny Carlsberg Glyptotek, 1903.
# Domein van Mariemont (België), Musée royal de Mariemont, 1905.
# Londn (Groot Brittannië), Parlementsgebouw, gietynge 1908, tentoonstellynge 1915.
# Philadelphia (Verenigde Stoatn), Rodin Museum, gietynge 1925, tentoonstellynge 1929.
# Parys (Vrankryk), Musée Rodin, gietynge 1926, schenkynge an 't museum in 1955.
# Bazel (Zwitserland), Kunstmuseum, gietynge 1943, tentoonstellynge 1948.
# Washington D.C. (Verenigde Stoatn), Hirshhorn Museum and Sculpture Garden, gietynge 1943, tentoonstellynge 1966.
# Tokio (Japan),  Nationaal museum vo westersche kunst, gietynge 1953, tentoonstellynge 1959.
# Pasadena (Verenigde Stoatn), Norton Simon Museum of Art, 1968.
# New York City (Verenigde Stoatn), Metropolitan Museum of Art, gietynge 1985, tentoonstellynge 1989.
# Seoel (Zuyd-Korea),  Rodin-Galerie, 1995.
Calais

**Kales** (Frans: **Calais**) is e stad en gemeente in 't noordn van Vrankryk in 't departement Nauw van Kales (Pas-de-Calais). 't Is de grotste stad van 't departement.

Calais kykt uyt over de zeestroate Pas de Calais of Stroate van Dover ('t smalste punt in 't Yngels Kanoal) en is de Fransche stad die 't dichtste ligt by Yngeland. De White Cliffs of Dover zyn ip e kloarn dag vanuyt Calais gemakkelyk te zien. Calais is e belangrykn hoavn vo ferry's tusschn Vrankryk en Yngeland.
## Beziensweirdigheedn
* Tour du Guet (torre van de wacht) uyt de 13e eeuwe
* De citadelle uyt de 16e eeuwe
* Stadhuys mè 't belfort en de beeldngroep *[[De Burgers van Calais]]* van Auguste Rodin
* D' Onze-Lieve-Vrouwekerke (Église Notre-Dame) 

Ofbeeldienge:Calais Tour du guet.jpg|Tour du Guet
Ofbeeldienge:Citadelle à Calais.jpg|Citadelle
Ofbeeldienge:Calais hotel de ville face.jpg|Stadhuys mè 't belfort
Ofbeeldienge:Eglise notre dame calais centre.jpg|Onze-Lieve-Vrouwekerke
Wulloks

**Wulloks** (Buccinidae) zyn e styf grote en diverse familie van grote zeeslekn, orde Neogastropoda. De familie omvat meer of 1.500 soortn.
## Geslachtn
{| width=75%
| valign=top width=33% align=left |
* *Aeneator* 
* *Afer*
* *Afrocominella* 
* *Aidemofusus* 
* *Americominella*
* *Ancistrolepis* 
* *Anomacme* 
* *Anomalisipho* 
* *Antarctodomus* 
* *Antarctoneptunea* 
* *Antistreptus* 
* *Argeneuthria* 
* *Aulacofusus* 
* *Austrofusus* 
* *Bathyancistrolepis* 
* *Bathybuccinum* 
* *Bathydomus* 
* *Bayerius* 
* *Beringius*
* *Buccinulum* 
* *[[Buccinum]]* 
* *Buccipagoda* 
* *Burnupena* 
* *Busycoarctum* 
* *Busycon* 
* *Busycotypus*
* *Calagrassor* 
* *Calliloncha* 
* *Cavineptunea* 
* *Chauvetia* 
* *Chickcharnea* 
* *Chlanidota* 
* *Chlanidotella* 
* *Chlanificula* 
* *Clinopegma* 
* *Colus* 
* *Cominella* 
* *Corneobuccinum* 
* *Drepanodontus* 
* *Eclectofusus*
| valign=top width=33% align=left |
* *Enigmaticolus* 
* *Eosipho* 
* *Euthrenopsis* 
* *Euthria* 
* *Euthriostoma*
* *Falsimacme* 
* *Falsimohnia* 
* *Falsitromina* 
* *Fascinus* 
* *Fax* 
* *Fulguropsis* 
* *Fusinella* 
* *Fusipagoda* 
* *Gaillea* 
* *Germonea* 
* *Glypteuthria* 
* *Godfreyena* 
* *Habevolutopsius* 
* *Helicofusus* 
* *Iosepha* 
* *Janiopsis* 
* *Japelion* 
* *Japeuthria* 
* *Jerrybuccinum* 
* *Kelletia* 
* *Kryptos* 
* *Latisipho* 
* *Lindafulgur* 
* *Liomesus* 
* *Lirabuccinum* 
* *Loochooia* 
* *Lusitromina* 
* *Lussivolutopsius* 
* *Manaria* 
* *Meteuthria* 
* *Micrologus* 
* *Mohnia* 
* *Muffinbuccinum* 
* *Neancistrolepis* 
* *Neobuccinum* 
| valign=top width=33% align=left |
* *Neptunea* 
* *Nicema* 
* *Ornatoconcha* 
* *Ovulatibuccinum* 
* *Parabuccinum* 
* *Parancistrolepis* 
* *Pareuthria* 
* *Parficulina* 
* *Penion* 
* *Phaenomenella* 
* *Plicibuccinum* 
* *Plicifusus* 
* *Preangeria* 
* *Probuccinum* 
* *Proneptunea* 
* *Pseudoliomesus* 
* *Pseudoneptunea* 
* *Ptychosalpinx* 
* *Pyrulofusus* 
* *Retifusus* 
* *Retimohnia* 
* *Savatieria* 
* *Serratifusus* 
* *Sinistrofulgur* 
* *Siphonalia* 
* *Spikebuccinum* 
* *Strebela* 
* *Sulcosinus* 
* *Tacita* 
* *Tasmeuthria* 
* *Thalassoplanes* 
* *Thermosipho* 
* *Troschelia* 
* *Truncaria* 
* *Turrisipho* 
* *Turrivolutopsius* 
* *Volutharpa* 
* *Volutopsion*
* *Volutopsius*
Hawaï

[thumb|300px|Hawaï in de [Stiln Oceoan]]
thumb|Zicht ip Honolulu	
**Hawaï** of **Hawaii** is een eilandngroep in 't Polynesisch deel van de Stiln Oceoan en één van de stoatn van de Verenigde Stoatn.

Ofbeeldienge:Flag of Hawaii.svg|Vlagge
Ofbeeldienge:Seal of the State of Hawaii.svg|Zegel


D' eilandn zyn allemolle van vulkanischn oorsproeng en lign oengeveer 3.200 km van 't Amerikoans vasteland. In de 19e eeuwe was Hawaï e zelfstandig keunynkryk en in 1959 kwam 't de viftigste stoat van de Verenigde Stoatn. De bynoame is *The Aloha State* en den hoofdstad is Honolulu.  
	
De stoat Hawaï bestoat uyt 137 vulkanische eilandn, de meeste kleene en oenbeweund, waarvan de belangrykste den Hawaïoanschn archipel vormn. D' acht belangrykste eilandn, van noordwest noa zuydoost, zyn Ni'ihau, Kaua'i, O'ahu, Moloka'i, Lāna'i, Kaho'olawe, Maui en 't grotste eiland Hawai'i, vanwoar dat de noame van de stoat komt.
## Historie
Hawaï wordt sedert ca. 400 beweund deur Polynesiërs, woarschynlyk ofkomstig van de Marquesaseilandn. Loatere groepn zoun roend 1100 uyt de streke van Tahiti gekomn zyn. 't Woarn styf goeie zeevoarders, die grote zeilkano's gebruyktn. D' eilandn met hunder bevolkynge bleevn eeuwnlank g'isoleerd van de reste van de weireld.
 
Alhoewel da 't goe meugelyk is dan de Spanjoardn d' eilanden al gezien hèn in de 16e eeuwe, is James Cook den officieeln Europeeschn oentdekker in 1778, binst zyn derde  weireldreize.

Hawaï kwam in 1810 e verenigd, internationaal erkend keunynkryk en bleef oenofhankelyk toet dan westersche commerçantn de monarchie in 1893 omverrewierpn. Doarip volgde d' annexoasje deur de VS in 1898. De Japaneeschn anval ip Pearl Harbor (ip 't eiland O'ahu), de 7stn december 1941, betrok de Verenigde Stoatn in de Twèede Weireldoorloge.
## Cultuur
D' oorsproenkelyke bevolkynge is nu e minderheid ip d' eilandn. Enigte oude Hawaïoansche geweuntes die deur de toeristnindustrie zyn overgepakt, zyn de *luau* (traditionele feeste), de *hoela* (dans) en de *lei* (blommekrans). Muzyk uyt Hawaï is bekend deur de ukelele, e snoarinstrument.
## Toale
Hawaïoans is e toale uyt de Polynesischn tak van d' Austronesische toalfamilie. 't Schrift bestoend nog nie vo dan de missionoarisen ankwoamn en wierd deur hunder oentwikkeld tusschn 1820 en 1826. Doarvoorn wierd de Hawaïoansche geschiedenisse deureverteld via legendes, dikwyls met hulpe van zang en dans (hoela).  
In de periode van 1830 toet 1950 is 't gebruyk van Hawaïoans ols moedertoale styf achteruytgegoan en wordt er surtout Yngels gesprookn. Toch hèt de toale de latste joarn were meer belangstellynge gekreegn.
Philadelphia

**Philadelphia** is e stad in de stoat Pennsylvania ip de rechteroever van de riviere Delaware in 't oostn van de Verenigde Stoatn. 't  Is de grotste stad van Pennsylvania en de zesde stad van de Verenigde Stoatn. In de volksmoend stoat de plekke ook bekend lyk *Philly*. Andere bynoamn van de stad zyn *The City of Brotherly Love*, *Quaker City* en *The Big Scrapple*.

De stad wierd in 1681 gesticht deur de quaker William Penn en speelde e belangryke rolle in de vroege geschiedenisse van de Verenigde Stoatn.
1347

1344 - 1345 - 1346 - **1347** - 1348 - 1349 - 1350
't Joar **1347** was e geweun joar die begost ip e moandag in de Julioansche kalender.
[thumb|Achter bykan e joar belegerynge verovert den Yngelsche keunynk [Edward III van Iengeland|Edward III de stad Calais in den Hoenderdjoarign Oorloge]]
## Gebeurtenisn
* juli - Lodewyk van Male trouwt mè Margaretha van Brabant.
* 4 ogustus - Ende van de belegerynge van Calais. Overgoave van de stad Calais an Edward III van Yngeland. (kykt ook noa: *[[De Burgers van Calais]]*).
* november - Peter IV van Aragon hertrouwt met Eleonora van Portugal.
## Geboorn
* 25 moarte - Catharina van Siena, Italioansche mystica
* Lubert Hautscilt, Vlamschn abt en wiskundign
## Gestorvn
* 11 oktober - Lodewyk den Beyer (65) Rooms-Duytsche keunynk en keizer
Auguste Rodin

thumb| Auguste Rodin
**François Auguste René Rodin** (Parys, 12 november 1840 – Meudon, 17 november 1917) was e Franschn beeldhouwer die algemeen anzien wordt lyk de groendlegger van de moderne beeldhouwkunst. Zyn bekendste werkn zyn *Den peizer*, *Monument van Balzac*, *Den tot*, *[[De Burgers van Calais]]* en *D' Hellepoorte*.

Vele van Rodin's  werkn wierdn bekritiseerd, omdan ze botstn met de dominante  figuratieve beeldhouwtradiesjes. Rodin was gevoelig vo de controverse roend zyn werk, moa je refuseerde van zyn styl te verandern. 

In 1864 kwam Rodin Rose Beuret teegn, e joenge noaister, die de reste van zyn leevn zyn partner  bleef en zyn model. 

Tien joar lank, tusschn 1882 en 1892, beleefde Rodin e chaotisch amoureuze verhoudynge mè zyn 24 joar joengere leerlynge Camille Claudel. Moa je trouwde in 1917 mè Rose Beuret drie weekn vor heur dood. Tien moandn loater stierf Rodin zelve in Meudon.
## Musea
In 't Musée Rodin in Parys en 't Rodin Museum in Philadelphia zyn vele werkn van Rodin te zien.  

Andere musea mè zyn werk zyn:
* Musée Rodin de Meudon
* Musée d'Orsay in Parys
* Museum vo Schone Kunstn in Gent
* Beeldnpark Middelheimmuseum in Antwerpn
* Beeldnpark van 't Kröller-Müller Museum in 't Nationaal Park De Hoge Veluwe in Otterlo
* Hermitage in Sint-Petersburg
* Museo Thyssen-Bornemisza in Madrid
* Ny Carlsberg Glyptotek in Kopenhagen
* Metropolitan Museum of Art in New York City
* National Gallery of Art in Washington D.C.

Ofbeeldienge: The Thinker, Rodin.jpg |*Den Peizer* (1880)
Ofbeeldienge: Rodin - Le Baiser 06.jpg |*Den Tot* (1882)
Ofbeeldienge: Monument to Balzac.jpg |*Monument van Balzac* (1891-1897)
Ofbeeldienge:Rodin Porte enfer.jpg|*D' Hellepoorte* (1880-1917)
Washington D.C.

**Washington D.C.** is den hoofdstad van de Verenigde Stoatn en ligt in 't noordoostn an den Atlantische kust, tusschn Maryland en Virginia. De stad is juste lyk de stoat vernoemd noa den eeste president van de VS, George Washington. "D.C." stoat vo "District of Columbia", vernoemd noa de vrouwelyke personificoasje van de Verenigde Stoatn en ofgeleid van Christoffel Columbus, den "oentdekker" van 't Amerikoans continent. Washington D.C. wierd ipgericht achter d' oendertekenynge van de Residence Act in 1790, die voorzag in d' iprichtynge van e federoaln hoofdstad an de riviere de Potomac. 

't District of geweune D.C. (vo nie te misn met de stoat Washington)  hèt  de stoatus van 'n oenofhankelyke stad en makt gèen deel uyt van e stoat. Gevolg is dan d' inweuners nie meedoen an de verkiezyngn van 't Amerikoans Congres, moa wel an de presidentsverkiezyngn. 

De stad is de zetel van vele Amerikoansche en internationale instellyngn, lyk 't Wit Huys (officiële residensje van de president), 't Capitool, de zetel  van de Weireldbank, 't Internationaal Monetair Fonds (IMF), 't Hooggerechtshof en andere federoale instansjes.
Pasadena

**Pasadena** is 'n Amerikoansche stad in Los Angeles County, Californië, 18 km ten noordoostn van 't center van Los Angeles.

De stad stoat bekend vo zyn weetnschappelyke instellyngn, woaroender 't California Institute of Technology, zyn musea, de Rose Parade en de Rose Bowl Game, de joarlykse match van Amerikoans foetbal. Verschillige Hollywood-artiestn en culturele en weetnschappelyke figeurn weunn in Pasadena.
New York (stad)

**New York**, ook **New York City** genoemd vo nie te misn met de stoat New York, is de dichtst bevolkte stad van de Verenigde Stoatn. Bynoamn van de stad zyn *The City That Never Sleeps* ("de stad die noois slapt") en *the Big Apple*.  

New York City wordt somtyds omschreevn lyk de culturele, financiële en mediahoofdstad van de weireld, met e grootn invloed ip commerce, oenderzoek, technologie, ipleidynge, pollitiek, toerisme, kunst, mode en sport. 

De stad New York bestoat uyt vuyf boroughs of stadsdeeln: The Bronx, Brooklyn, Manhattan, Queens en Staten Island. Vele monumentn en wykn van de stad zyn weireldberoemd lyk 't Vryheidsbeeld, Wall Street, wolknkrabbers lyk 't Empire State Building en Chrysler Building, 't oud World Trade Center met de Twin Towers, in 2001 deur terroristn vernietigd, en 't One World Trade Center, den ipvolger dervan.  
thumb|left|De 5 boroughs van New York City
Seoel

thumb|Montage Seoel 
**Seoel** of **Seoul** (Koreoans: 서울), officieel de speciale stad Seoel, is den hoofdstad en grotste stad van Zuyd-Korea. 
 
Seoel ligt in 't noordwestn van 't land, te zuydn van de Koreoansche gedemilitariseerde zone (DMZ), an d' oevers van de riviere de Han. De stad is 't pollitiek, cultureel, socioal en economisch center van Zuyd-Korea. 
 
Met oengeveer 9,7 miljoen menschn ip 'n ippervlak van 605,52 km² is de stad Seoel één van de dichtstbevolkte steedn ter weireld. Circa 48% van al de Zuyd-Koreoann weunn in de regio Seoel.  
## Beziensweirdigheedn
* Changdeokgung, paleizncomplex geleegn in e groot park
* Changgyeonggung: één van de vuyf grote paleizn 
* Gyeongbokgung, paleis 
* Cheonggyecheon: 5,8 kilometer lange beke die deur 't center van Seoel stroomt   
* Jogyesa tempel  
* Bongeunsa tempel

Ofbeeldienge:Changdeokgung Buyongjeong.jpg|Changdeokgung
Ofbeeldienge:Korea-Seoul-Changgyeonggung-Haminjeong-02.jpg|Changgyeonggung 
Ofbeeldienge:Gyeongbok-gung palace-04 (xndr).jpg|Gyeongbokgung
Ofbeeldienge:Cheonggyecheon.jpg|Cheonggyecheon
Bazel

**Bazel** of **Basel** is e stad in 't noordwestn van Zwitserland an de Reyn. 't Is de derde meest bevolkte stad van Zwitserland achter Zürich en Genève. D' officiële toale is Duyts, moa de meest gesprookn toale is Bazelduyts, e Nederalemannisch dialect. Bazel is e belangryke cultuurstad. 't Is één van de belangrykste Europeesche centra vor heedndoagsche architecteure.  

Bazel ligt an weerskantn van de Reyn. Ip de lynkeroever ligt Groot Bazel en ip de rechteroever Kleen Bazel. De twèe stadsdeeln wordn mè mekoar verboendn deur vuyf brugn, woarvan één spoorbrugge. 
 
Groot Bazel herbergt 't historisch stadscenter met de Munster van Bazel, e 12e-eeuwsche kerke. Eén van de belangrykste pleings is de Marktplatz mè 't gotisch stadhuys en Art-Nouveaupandn. In Kleen Bazel, ten noordn en oostn van de Reyn, is 't stadsbeeld meer industrieel.  
thumb|left|350px|Zicht ip Bazel vanof de Reyn
The Carpenters

thumb|The Carpenters 1972

**The Carpenters** is en Amerikoansn popgroep, upericht in 1968 in Downey deur Richard Carpenter en Karen Carpenter.

## Ploatn
### Albums
* Ticket to Ride (1969)
* Close to You (1970)
* Carpenters (1971)
* A Song for You (1972)
* Now & Then (1973)
* Horizon (1975)
* A Kind of Hush (1976)
* Passage (1977)
* Christmas Portrait (1978)
* Made In America (1981)
* Voice of the Heart (1983)
* An Old-Fashioned Christmas (1984)
* Lovelines (1989)
* As Time Goes By (2004)
Diiriye Guure

thumb
**Diiriye Guure**, van 't Huus Shirshoore, (Buuhoodle (Somalië), 1860 – Taleh, 1920) was garad (hertog) van Nugal, isim (prins) van 'Iid, en keunienk van Darawiish en Dhulbahante.
Benidorm

**Benidorm** is e stad en gemeente in de provinsje Alicante (Regio Valencia) an de Spoansche kust, de Costa Blanca. 't Was vroeger e kleen visschersdorptje moa 't is nu uytgegroeid toet e populaire toeristische kustplekke, bekend vo zyn strange en nachtleevn. Vele Belgische, Hollandsche en Britsche gepensioneerdn overwyntern in Benidorm.
thumb|left|400px|Zicht ip Benidorm
Oslo

**Oslo** is den hoofdstad en grotste stad van Noorweegn. 't Is ook de noame van de provinsje en de gemeente die mekoar helegans overlapn.
## Beziensweirdigheedn
* Akershus, middeleeuws kasteel en fort, gebouwd in de 13e eeuwe vor Oslo te beschermn
* Rådhuset, stadhuys van Oslo
* Karl Johans gate, hoofdstroate van Oslo die de treingstoasje verbyndt mè 't keunynklyk paleis en vernoemd is noa Karel III Johan van Noorweegn. An de stroate lign enigte bekende gebouwn, lyk 't Noors parlement, 't Nationaal Theoater, de Dom van Oslo en enigte universiteitsgebouwn 
* Keunynklyk paleis
* Frogner Park

Ofbeeldienge:14-09-02-oslo-RalfR-393.jpg|Hoavn van Oslo en stadhuys
Ofbeeldienge:OSLO-NO-02 05 ubt.jpeg |Akershus
Ofbeeldienge:Кафедральний собор в Осло.jpg|Dom van Oslo
Agrigento

**Agrigento** is e stad an de zuydelyke kust van Sicilië in Italië en den hoofdstad van de provinsje Agrigento.
## Historie
Agrigento wierd in 581 v.Chr. gesticht deur de Griekn oender de noame Akragas. Van 488 v.Chr. toet zyn dood in 473 v.Chr. wierd de stad bestierd deur den tiran Theron van Akragas. In 406 v.Chr. wierd de stad vor e groot deel verwoest deur de Carthagers. Toch zyn der toet nu toe nog enigte tempels bewoard gebleevn. Ze zyn te vyndn in de *Valle dei Templi* (Valleie van de Tempels). Vanof 210 v.Chr., ten tyde van de Twèede Punischn Oorloge, makte de stad deel uyt van de Romeinsche Republiek oender de  noame *Agrigentum*.
## Beziensweirdigheedn
't Archeologisch gebied van Agrigento stoat sedert 1997 ip de lyste van UNESCO Weirelderfgoed. De Valleie van de Tempels bestoat oender meer uyt overbluyfsels van zeevn tempels in Dorische styl. De tempels zyn:  
* Tempel van Hera (Juno)
* Tempel van Concordia  
* Tempel van Herakles
* Tempel van Zeus
* Tempel van Castor en Pollux
* Tempel van Hephaistos (Vulcanus) 
* Tempel van Asclepius
't Gebied is ook de thuysbasis van de Tombe van Theron, e groot monument die verzekers gebouwd wierd ter ere van de gesneuvelde Romeinn in de Twèede Punischn Oorloge.

Ofbeeldienge:Agrigento dalla Valle dei Templi.jpg|Zicht ip Agrigento vanof de Valleie van de Tempels
Ofbeeldienge:Agrigento TemplesValley 0066.jpg|Valleie van de Tempels
Ofbeeldienge:Agrigento-Tempio della Concordia01.JPG|Tempel van Concordia
Ofbeeldienge:Porta di Ponte.JPG|Porta di Ponte
Duitama

thumb|Center van Duitama
**Duitama** is e stad en gemeente in Colombia in 't departement Boyacá. De stad ligt 170 km van Bogotá.

Duitama bestoat al sedert de pre-Columbioanschn tyd en was beweund deur Muisca-indioann. De stad wordt "De Peirel van Boyacá" genoemd.

In 1995 was Duitama de twèede stad in Latyns-Amerika woar dan de Weireldkampioenschapn vèlokoers wierdn g'houdn, achter San Cristóbal (Venezuela) in 1977.

Ofbeeldienge:Duitama (2007).jpg|Zicht ip Duitama
Ofbeeldienge:Iglesia Duitama boy col.jpg|Kathedroale van Duitama
Ofbeeldienge:Iglesia La Trinidad, Duitama.jpg|Kerke La Trinidad
Lugano

**Lugano** is e stad en gemeente in 't zuydn van Zwitserland in 't Italioanstoalig kantong Ticino, grenznd an Itoalië. 

De stad ligt an de noordelyke oever van 't meer van Lugano, tusschn 't Lago Maggiore en 't Comomeer. Lugano wordt omryngd deur de bergn van de Lugano pre-alpn, in 't zuydn deur de Monte San Salvatore en in 't oostn deur Monte Brè. 

Ofbeeldienge:Lugano from Sighignola.jpg|Zicht ip Lugano
Ofbeeldienge:Monte San Salvatore.jpg|Monte San Salvatore
Ofbeeldienge:Lugano, Switzerland.jpg|Cattedrale di San Lorenzo
Ofbeeldienge:Piazza della riforma lugano switzerland.jpg|Piazza della riforma
Madrid

**Madrid** is den hoofdstad en dichtstbevolkte stad van Spanje en van den autonome gemeenschap van Spanje. De stad ligt in 't midn van 't land, ip de Spoansche Hoogvlakte an de riviere de Manzanares. Madrid is achter Berlyn de grotste stad van d' Europeeschse Unie.

Alhoewel da Madrid over e moderne infrastructeure beschikt, zyn der vele historische wykn en stroatn bewoard gebleevn. 
## Beziensweirdigheedn
* De Plaza Mayor
* Palacio Real oftewel 't Keunynklyk Paleis van Madrid 
* Palacio de Cibeles en de fonteine 
* Park Buen Retiro, ipgericht in 1631 
* Operagebouw uyt 1850  
* 19e eeuws gebouw van de Nationale Bibliotheke (ipgericht in 1712)  
* Drie kunstmusea (Triángulo del Arte of de goudn driehoek van de kunst) langst de Paseo del Prado: Museo del Prado, Museo Nacional Centro de Arte Reina Sofía en Museo Thyssen-Bornemisza

Ofbeeldienge:Palacio Real de Madrid - 03.jpg|Palacio Real
Ofbeeldienge:Palacio de Comunicaciones - 47.jpg|Palacio de Cibeles en de fonteine 
Ofbeeldienge: Le parc du Retiro (Madrid) (4684143195).jpg|Vyver en monument vor Alfonso XII in 't Retiropark
Ofbeeldienge: Museo del Prado 2016 (25185969599).jpg|Museo del Prado
Peter Sagan

**Peter Sagan** (Žilina, 26 januoari 1990) is e Slovoaksche professionele coureur die sedert 2017 rydt vo Bora-Hansgrohe. Sagan was by de juniors e succesvulle cyclocrosser en mountainbiker vo dat 'n overstapte noa de koers ip de weg.
   
Sagan wordt anzien lyk één van de grotste talentn van de vèlosport. J' hè vele prestigieuze koersn gewonn, woaroender drie ipeenvolgnde Weireldkampioenschapn, één Europees Kampioenschap, twèe etappes Parys-Nice, zeevn etappes Tirreno-Adriatico, één in de Roende van Romandië, drië en 't algemeen klassement in de Roende van Pooln, zeevntien etappes en 't algemeen klassement in de Roende van Californië en viftiene in de Roende van Zwitserland. Je won ook e deel klassiekers, woaroender Parys-Roubaix en de Roende van Vloandern, drie Gent-Wevelgem-koersn en E3 Harelbeke, en ook nog achttien etappes in grote roendes: twoalve in de Tour de France, viere in de Roende van Spanje, en tweie in de Roende van Italië.
San Sebastian

**San Sebastian** (Baskische noame: *Donostia*,  Spoans: *San Sebastián*) is e kuststad en gemeente in d' autonome gemeenschap  Basknland in 't noordn van Spanje. 't Ligt an de kust van de Golf van Biskaje, 20 km van de Fransche grenze en 't is den hoofdstad van de provinsje Gipuzkoa.
## Beziensweirdigheedn
* Parte Vieja, oude historische binnstad, geleegn an de voet van de berg Monte Urgull
* Playa de  la Concha, bekendste strange in de boaie van San Sebastian
* Isla de Santa Clara, eiland in de boaie 
* Playa de Ondarreta en Playa de Zurriola
* De twèe bergn Monte Igueldo en Monte Urgull
* Aquarium van San Sebastian uyt 1928, 't oudste nateurmuseum van Spanje
* Ayuntamiento de San Sebastian, stadhuys van de stad, oud casino 
* Palacio Municipal de Miramar, keunynklyk paleis in Yngelsche styl, gebouwd in 1893 in ipdracht van de Spoansche keunynklyke familie vo zomerpaleis
* Iglesia de San Vicente, d' oudste kerke van San Sebastian uyt 't begun van de 16e eeuwe, gebouwd in Baskische en loat-Gotische styl
* Catedral del Buen Pastor, kathedroale in neogotische styl
* Basílica de Santa María del Coro, basilieke in barokstyl ofgewerkt in 1771

De Tamborrada, woarby dan der verschillige groepn tamboers in kostuums deur de stad loopn, is de belangrykste feeste van de stad. 't Goat ieder joar deure ip de 20e januoari, de noamdag van Sint Sebastian. Ook komn der ieder joar vele bezoekers noa de culturele evenementn, lyk 't Internationaal filmfestival van San Sebastian, 't Jazzfestival en de Quincena musical, e festival vo klassieke muzyk.
 
Ofbeeldienge:Saint sebastien 2006 05.jpg|Strange de  la Concha en eiland Santa Clara in de boaie
Ofbeeldienge:Urgull, Donostia, Euskal Herria.jpg|Monte Urgull
Ofbeeldienge:Ayuntamiento-S.S.Left.jpg|Stadhuys, oud casino
Ofbeeldienge:San Sebastian Palacio Miramar edited.jpg|Palacio Miramar 
Ofbeeldienge:San Sebastian Basilica of Saint Mary of Coro 002 edited.jpg|Basílica de Santa María del Coro
Ofbeeldienge:TAMBORRADA ARDATZA 02.jpg|Tamborrada
Regio's van Tsjechië

**Tsjechië** is oenderverdeeld in dertien administratieve **regio's** (Tsjechisch: *Kraj*, mv. *Kraje*). Den hoofdstad (Praag) hèt e speciale status van veertienste regio.
Historisch gezien bestoat Tsjechië uit drie regio's: Boheemn, Moravië en e deel van Silezië.
## Administratieve regio's
thumb|300px|Tsjechische regio's mè kenteekncodes
Praag

**Praag** (Tsjechisch: *Praha*) is den hoofdstad en grotste stad van  Tsjechië.  

Praag is e pollitiek, cultureel en economisch center van Midn-Europa met e ryke geschiedenisse. 't Was den hoofdstad van 't Keunynkryk Boheemn en de residensje van verschillige keizers van 't Hèilig Rooms Ryk, oender andere Karel IV. Praag  was e belangryke stad vo d' Habsburgsche monarchie en 't Oostnryks-Hongaars ryk. De stad speelde e belangryke rolle in de Boheemsche en protestantsche hervormyngn, de Dertigjoarign Oorloge en de geschiedenisse van de 20e eeuwe, ton hoofdstad van Tsjechoslovakeye, met de weireldoorloogn en de communistischn tyd. 

Praag ligt in d' historische regio Boheemn an de riviere de Moldau en wordt de Goudn Stad genoemd. 't Historisch center stoat sedert 1992 ip de lyste van UNESCO Weirelderfgoed. De vele beziensweirdigheedn, lyk de Praagsche Burcht, de Karelsbrugge, de platse van d' oude stad mè 't middeleeuws astronomisch horloge, de Joodsche wyk, moakn van de stad e populaire toeristische bestemmynge. 

Ofbeeldienge: Karlův most Praha, Staré Město 20170810 007.jpg|Praagsche Burcht en Karelsbrugge
Ofbeeldienge:Prague 07-2016 View from Old Town Hall Tower img3.jpg|Platse van d' oude stad
Ofbeeldienge:Astronomical Clock (8341899828).jpg|Astronomisch horloge
Sgt. Pepper's Lonely Hearts Club Band

**Sgt. Pepper's Lonely Hearts Club Band** is en studioploate van The Beatles, in 1967 uutebrocht.

## De groepsleen

* John Lennon
* Paul McCartney
* George Harrison
* Ringo Starr

## De nuumers

# "Sgt. Pepper's Lonely Hearts Club Band" (2:00)
# "With a Little Help from My Friends" (2:43)
# "Lucy in the Sky with Diamonds" (3:26)
# "Getting Better" (2:47)
# "Fixing a Hole" (2:35)
# "She's Leaving Home" (3:33)
# "Being for the Benefit of Mr. Kite!" (2:35)
# "Within You Without You" (5:05)
# "When I'm Sixty-Four" (2:37)
# "Lovely Rita" (2:41)
# "Good Morning Good Morning" (2:42)
# "Sgt. Pepper's Lonely Hearts Club Band (Reprise)" (1:19)
# "A Day in the Life" (5:04)
Nucleotide

thumb|Algemene voorstellynge van den ipbouw van e nucleotide 
**Nucleotiedn** zyn e groep van bio-orgoanische verbyndyngn die de bouwsteens vormn vo DNA en RNA (Ribonucleïnezeur). Z' hèn ook belangryke, reguleernde functies in 't metabolisme van de celle en ze moakn deel uyt van belangryke co-enzymn. Geenn bestoan uyt enigte nucleotiedn die in e bepoalde volgorde mè mekoar verboendn zyn. 
 
E nucleotide bestoat uyt drie hoofdcomponentn: 
* e base (nucleobase) 
* e suyker (monosacharide) mè vuyf koolstofatoomn (pentose) 
* één toet drie fosfoatgroepn.
Suyker

thumb|Witte en bruyne suyker
**Suyker** is de verzoamelnoame vo zoet smoaknde, iplosboare koolhydroatn, woarvan dan der vele in de voedynge wordn gebruykt. Toafelsuyker, kristalsuyker of geweune suyker verwyst noa sacharose, e disacharide soamngesteld uyt glucose en fructose.

Simpele suykers, ook wel monosachariedn genoemd, omvatn glucose, fructose en galactose. Soamngestelde suykers, ook wel disachariedn of dubbele suykers genoemd, zyn molecuuln die soamengesteld zyn uyt twèe monosachariedn die verboendn zyn deur e glycosidische byndynge. Voorbeeldn zyn sacharose of sucrose (toafelsuyker) (glucose + fructose), lactose (glucose + galactose) en maltose (twèe molecuuln glucose). In 't lichoam  wordn soamngestelde suykers gehydrolyseerd toet simpele suykers.

Langere keetns van monosachariedn wordn nie anzien lyk suykers en worden oligosachariedn of polysachariedn genoemd. Zetmeel is e glucosepolymeer die in plantn wordt gevoendn en is de meest voornkomnde energiebronne in menschelyke voedynge. Sommigte andere chemische stofn, lyk glycerol en suykeralcol, kunn e zoete smoake hèn, moa wordn nie geclassificeerd lyk suyker.

Suykers wordn gevoendn in de weefsels van de meeste plantn. Zeem en fruyt zyn nateurlyke bronn van simpele suykers. Sacharose of sucrose is surtout geconcentreerd in suykerriet en suykerbeetn, woardeure dan z' ideoal zyn vo geraffineerde suyker van te moakn. Maltose kan worden geproduceerd deur groan te moutn. Lactose is d' enigste suyker die nie uyt plantn kan wordn g'hoald. 't Is allene te vyndn in melk en in sommigte zuyvelproductn. E goekope bronne van suyker is glucosesirope, industrieel geproduceerd deur maïszetmeel omme te zetn in suykers, lyk maltose, fructose en glucose.
Fosfoat

thumb|Formule van 't fosfoation (PO<sub>4</sub><sup>3−</sup>)
E **fosfoat** (PO43−) is e chemische verbyndynge die ofgeleid is van fosforzeur (H3PO4). 't Chemisch element fosfor komt in de nateure 't meest voorn in fosfoatverbyndyngn. De meeste fosfoatn zyn slecht iplosboar in woater, en doarom is 't gemakkelyk vo z' uyt 'n iplossynge t' hoaln. Fosfoatn komn verre overal ip eirde voorn, in mineroaln en leevnde weezns. De keetn  van RNA en DNA bestoat oender andere uyt fosfoatgroepn.

Fosfoatverbyndyngn vormn tegoare mè nitroatn 't belangrykste bestanddeel van kunstmest. Ost er tevele van de tweie in 't ippervlaktewoater terechtekomt, resulteert dat in zeurstoftekort.
Base

E **base** of **loog** is e stoffe die reageert ip e zeur. De moate woarin dat e stoffe basisch is, wordt angegeevn met de pH-weirde: 7 is neutroal, hogere weirdn zyn basisch, weirdn leger of 7 zyn zeur. 

Traditioneel wordt lakmoespapier gebruykt vo te testn of e stoffe basisch is of zeur: by e base kleurt 't papier blauw, by e zeur rood. E modernere en betere maniere is met e pH-meter.  

In de chemie zyn der drie veelgebruykte definiesjes van 't woord base, noamelyk Arrhenius-base, Brønsted-base en Lewis-base.  
* Arrhenius-base: E base volgns Arrhenius is e molecule die in woater (H2O) anleidynge gift toet 't vormn van e hydroxide-  (OH−). De molecule kan ook zelve e hydroxide-ion bevatn, moa da moe nie. Twèe voorbeeldn van Arrhenius-basen zyn natriumhydroxide (NaOH) en ammoniak (NH3): 
:NaOH -> Na^+ + OH^- 
:NH3 + H2O -> NH4^+ + OH^-
* Brønsted-base: E base volgns Brønsted en Lowry is e molecule of negatief geloaden ion die woaterstofioonn (H+) kan ipneemn. Die twèe chemici kwoamn in 1923 tegelykertyd, moar oenofhankelyk van mekoar met die definiesje. Iedere Arrhenius-base is ook e Brønsted-base, moa da geldt nie ommegekeerd. Volgns Arrhenius moet de molecule noamelyk ipgelost wordn in woater. Dat is volgns de definiesje van Brønsted en Lowry nie noodzoakelyk. 
* Lewis-base: E base volgns Lewis is e molecule met een vry elektroonnpoar (:). 't Elektroonnpoar kan met e zeur gedeeld wordn, byvoorbeeld in de reacsje tusschn boortrifluoride en ammoniak:  
 
:BF3 (zeur) + :NH3 (base) -> F3B:NH3. Al de Brønsted-basen zyn ook Lewis-basen, moa 't omgekeerde geldt nie assan. 
 
## Voorbeeldn van basen
* natriumhydroxide (NaOH) ('n iplossynge van natriumhydroxide in woater wordt natronloog genoemd) 
* kaliumhydroxide (KOH) ('n iplossynge van kaliumhydroxide in woater wordt kaliloog genoemd) 
* bariumhydroxide (Ba(OH)2) ('n iplossynge van bariumhydroxide in woater wordt barietwoater genoemd) 
* calciumhydroxide (Ca(OH)2) ('n iplossynge van calciumhydroxide in woater wordt kalkwoater genoemd)  
* ammoniak (NH3) 
* natriumcarbonoat Na2CO3 
* ureum 
* guanidinium 
* oxiedn, lyk koper(II)oxide 
* hexametyleentetramine oftewel hexamine
The Beatles

miniatuur|The Beatles
**The Beatles** is en Iengelsche rockgroep, upericht in 1960 in Liverpool deur John Lennon, Paul McCartney, George Harrison en Ringo Starr.

## Ploatn

### Albums

* Please Please Me (1963)
* With the Beatles (1963)
* A Hard Day's Night (1964)
* Beatles For Sale (1964)
* Help! (1965)
* Rubber Soul (1965)
* Revolver (1966)
* Sgt. Pepper's Lonely Hearts Club Band (1967)
* Magical Mystery Tour (1967)
* The Beatles (1968)
* Yellow Submarine (1969)
* Abbey Road (1969)
* Let it Be (1970)
Moldau

[thumb|De Moldau in [Praag]]
thumb|Stroomgebied van de Moldau
De **Moldau** (Tsjechisch: *Vltava*) is mè 440 kilometer de langste riviere van Tsjechië. De riviere oentstoat in 't Bohemer Bus en lopt noa 't noordn via Boheemn deur de steedn Český Krumlov, České Budějovice en Praag en vloeit uytendelyk t'hope met de Elbe by de stad Mělník. 

Eén van de bekendste werkn van de Tsjechische compositeur Bedřich Smetana is *De Moldau*, 't  symfonisch gedicht  uyt *Má Vlast* ("Myn voaderland").  't Is van de Romantischn tyd van de klassieke muziek en 't is e muzikoale beschryvynge van de loop van de riviere deur Boheemn.
Valknburg

**Valknburg** (Limburgs: *Valkeberg* of *Vallekeberg*) is e stad in d' Hollandsche gemeente Valknburg an de Geul, geleegn in 't Zuyd-Limburgs Heuvelland. Valknburg is de grotste kern en noamgever van de gemeente. 

Valknburg ligt in e dal die gevormd is deur 't riviertje de Geul. Verschillige steile hellyngn leidn an de noordkant van 't stadje noa 't Centroal Plateau en an de zuydkant noa 't  Plateau van Margraten. Bekende hellyngn (oender andere in verband met de vèlokoers) zyn de Cauberg, de Sibbergrubbe en de Emmaberg. E deel van d' hellyngn is bebust. De bodem bestoat uyt löss of Limburgsche klyte. In den oendergroend zyn der dikke loagn Limburgsche mergel, somtyds ofgewisseld mè viersteen.  

't Stadscenter van Valknburg bestoat uyt twèe deeln: d' historische kern en 't wynkelgebied. De middeleeuwsche kern is an de noordkant begrensd deur de zuydelyke tak van de Geul. E groot deel van de bebouwynge is van lokoale mergelsteen.  
## Beziensweirdigheedn
E deel van 't center geniet beschermynge deur ryksbeschermd gezicht Valknburg. Binn 't gebied, moar ook buyten 't center, lign e groot deel ryksmonumentn.  

In 't center van Valknburg lign e deel bouwwerkn die van strategisch belang woarn vo den hoofdstad van 't Land van Valknburg, oender andere de ruïne van 't Kasteel Valknburg, 't Kasteel Den Halder (oorsproenkelyk e middeleeuwsche vestyngtorre), e  deel van de middeleeuwsche stadsmeur (in 't Den Halderpark), de twèe stadspoortn Berkelpoorte en Grendelpoorte. 

De rooms-katholieke H.H. Nicolaas en Barbarakerke is e gotische kerke met e romoansche torre. Neffest de kerke stoat de Nicolaas-perroen, 't Hèilig Hertebeeld en de Mariakapelle. De kerke wordt ook wel "oude kerke" genoemd.

Speciaal is ook de Begroafplekke Cauberg, terrasvormig angeleid ip de steile hellynge van de Cauberg.

Valknburg is zowel nationaal of internationaal bekend lyk locoasje vor evenementn van de vèlokoers. Azo zyn de Weireldkampioenschapn vèlokoers doa vuyf keirs deuregegoan (in 1938, 1948, 1979, 1998, 2012) en zyn der twèe keirs etappes van de Roende van Vrankryk angekomn (in 1992 en in 2006). De Cauberg is e belangryke klem in den Amstel Gold Race. 

Ofbeeldienge:Valkenburg, Kasteelruïne, overzicht01.jpg|Ruïne van 't Kasteel Valknburg 
Ofbeeldienge:Valkenburg, Kasteelruïne, uitzicht centrum01.jpg|Oude kerke
Ofbeeldienge:Philippe Gilbert, 2012 Road World Championships, Cauberg.jpg|Philippe Gilbert ip de Cauberg, WK vèlokoers 2012

## Externe koppeliengn
* Plaatsengids
* AlleCijfers
Plouay

**Plouay** is e Fransche gemeente in 't departement Morbihan, in de regio Bretagne. 

De stad is surtout bekend deur de vèlokoers. Ieder joar in 't latste weekend van ogustus wordt de Bretagne Classic g'organiseerd, vodien de Grand Prix de Plouay genoemd. In 2000 wierdn de Weireldkampioenschapn vèlokoers in Plouay g'organiseerd. 

Ofbeeldienge:Mairie Plouay.JPG|Stadhuys van Plouay 
Ofbeeldienge:Château de Manehouarn.jpg|Kasteel van Manehouarn
Ofbeeldienge:Chapelle Notre-Dame des Fleurs.jpg|Kapelle Notre-Dame-des-Fleurs
Lissabon

**Lissabon** (Portugees: *Lisboa*) is den hoofdstad en grotste stad van Portugal. De stad ligt in 't westn van 't Iberisch Schiereiland ip de rechteroever van de riviere de Taag, dichte by den Atlantischn Oceoan. 
## Beziensweirdigheedn
*Baixa Pombalina*, de 'beneenstad', is 't center van Lissabon met de Dominicoannkerke. E bitje verder ligt de *Praça dos Restauradores* mè tusschn de twèe pleings de stoasje Rossio. An de riviere de Taag ligt 't pleing *Praça do Comércio* met de toegangspoorte *Arco da Rua Augusta*. Doa was vroeger  't Ribeirapaleis, de keunynklyke residensje. 

In de wyk *Bairro Alto*, te westn van de *Baixa*, zyn vele restaurangs en uytgoansplekn te vyndn. De dertig meter hoger geleegn wyk is vanuyt 't center te bereikn met e lifte, den  *Elevador de Santa Justa* in neogotische styl van roend 1900. 

Tusschn de *Baixa Pombalina* en de *Bairro Alto* ligt de wyk *Chiado*. E goeie tweihoenderd joar achter d' eirdbevynge van 1755 wierd de wyk geploagd deur e nieuwe rampe, de brand van 1988. 't Carmoklooster, 't *Teatro Nacional de São Carlos* en 't beroemd *Café A Brasileira* (mè 't beeld van trouwe bezoeker Fernando Pessoa ip 't terras) zyn te vyndn in die toeristische wyk. 

Ten oostn van 't center ligt *Alfama*, 'n oude volkswyk. Met heur smalle, steile stratjes en trapn is 't de moeite vo te bezoekn. Dweis deur de wyk kroenkelt tramlyne 28, woarip da nostalgische trams riën. De bekendste en oudste kerke van de stad, de kathedroale van Lissabon, en 't klooster van *São Vicente de Fora* zyn doa te vyndn.

De voorstad Santa Maria de Belém ligt te westn van 't center. Doar hè je 't Hiëronymusklooster *Mosteiro dos Jerónimos* en de *Torre de Belém*, alletweie weirelderfgoed. In 't klooster ligt o.a. den oentdekkyngsreiziger Vasco da Gama begroavn. In die wyk is ook 't *Padrão dos Descobrimentos* te ziën, e monument geleegn an den oever van de Taag en gebouwd en herbouwd ter eire van de Portugeesche zeivoarders.

Enigte kilometers ten oostn van 't center ligt 't *Parque das Nações*, bekend van Expo '98, mè 't aquarium *Oceanário de Lisboa*, 't Vasco da Gama-wynkelcenter, de *Torre Vasco da Gama*, e koabelboane en de treingstoasje *Gare do Oriente*. 

De stad hèt twèe beziensweirdige brugn. De vroegere *Ponte Salazar*, achter de val van zyn regime ommegedopt toet *Ponte 25 de Abril*, noa d' Anjerrevoluusje in 1974, verbyndt Lissabon met de *Outra Banda*, de zuydoever van de Taag. 't Oentwerp is van de zelfste firma lyk van de *Golden Gate Bridge* in San Francisco. Ip dezelfste oever stoat 't groot beeld Christus keunynk, die uytkykt over Lissabon. Te noordn van 't *Parque das Nações* ist er e nieuwere brugge over de Taag, de 17 kilometer lange Vasco da Gama-brugge.

In 't *Museu Nacional de Arte Antiga*, 't belangrykste kunstmuseum van Portugal, is oender andere vele werk te ziën van Noord-Europeesche kunstschilders lyk Jeroen Bosch en Albrecht Dürer.

Ofbeeldienge:Vista do Miradouro de Sta. Justa - Lisboa (Portugal)3.jpg|Rossio
Ofbeeldienge:Lisbon 3.jpg|Tramlyne 28
Ofbeeldienge:Mosteiro dos Geronimos 2.JPG |Hiëronymusklooster 
Ofbeeldienge: Torre de Belem 1.JPG|Torre de Belém
Regio's van Portugal

De **regio's van Portugal** vormn 'n oenderverdelynge van 't continentoal gebied van 't land die allene relevant is ip geografisch en statistisch gebied, nie administratief. 

Sedert 1976 bestoat Portugal uyt zeevn regio's (*regiões*), woaroender vuyf continentoale regio's en twèe autonome eilandregio's (*regiões autónomas*). De continentoale regio's zyn oenderverdeeld in subregio's.
## Regio's
De regio's met hunder subregio's zyn:
### Continentoale regio's

### Autonome regio's
Districtn van Portugal

De **districtn van Portugal** (Portugees: *Distritos de Portugal*) zyn 't belangrykste besteursniveau van continentoal Portugal. 

Portugal telt 18 districtn ip 't vasteland, die allemolle vernoemd zyn noar hunder hoofdstad. De Portugeesche eilandn, d' Azoorn en Madeira, hèn sedert 1976 gin districtn nie mè en zyn autonome eilandregio's (*regiões autónomas*) gekomn. De besteursloage oender de districtn bestoat uyt gemeentn (*municípios*), met één of meerdere deelgemeentn (*freguesias*). 
## Districtn